Q

Q, q — ლათინური ანბანიშ მავითოშკვითა ასო. სემიტური სიმსი "ქოპ" (ორჩანიეთ მონტყორიშ თოკი, დო ნოსხებჷ ეგვიპტური იეროგლიფშე) რდჷ /q/ (უხონარე, მარგალურიშ ომანგე "ყ"), სიმსი, ნამუთ რჩქვანელობურო აფხვადჷნა სემიტურ ნინეფს, მარა ვარსებენს უმენტაშობა ინდოევროპულ ნინეფს. ბერძენულს, შანი ქოპა Ϙ ორჩანიეთ შანენდჷ მუსხირენ სიმსის, თინეფს შქას /kʷ/ დო /kʷʰ/. გვიანიშანი სიმურუაშ თირუეფიშ შედეგო თე სიმსეფი ბერძენულს დითირჷ ომანგე /p/ დო /pʰ/ -ით. ომანგეთ, ქოპამ ტრანსფორმაცია გჷნიცადჷ ჟირ ასოთ: ქოპა, ნამუთ ხვალე რიცხუს შანენდჷ, დო ფი Φ, ნამუთ მარგალურ "ფ"-ს მეთმიახოლებუ დო თეხანურ ბერძენულს /f/ გჷმირაგადჷ. ეტრუსკელეფი Q-ს გჷმირინუანდეს ხვალე V-წკჷმა სიმსიშ /kʷ/ გინაჩამალო. კლავიატურა კომპიუტერიშ კლავიატურას წჷმარინუანს გეჸვენჯი სიმბოლოეფიშ ართობურობას: Q — Alt + 0 0 8 1 q — Alt + 0 1 1 3 რესურსეფი ინტერნეტის Graphemica (Q) Graphemica (q)